仙客
作者：李昉
朝代：唐

paragraphs: 胎化仙禽性本殊，何人攜爾到京都。
因加美號爲仙客，稱向閑庭伴野夫。
警露秋聲雲多遠，翹沙晴影月中孤。
青田萬里終歸去，暫處雞羣莫歎吁。
（見《宋詩紀事》卷二。
）（見《瀛奎律髓》卷二七。
）（〖1〗《青箱雜記》〖宋吳處厚撰〗：「昉所畜五禽，名五客，仙客鶴，雪客鷺，閑客白鷴，隴客南客孔雀，西客鸚鵡，有詩云。
」〖今本《青箱雜記》無此條。
〗）。